གནོད་སྦྱིན་ཚོགས་སྐོང་བདེ་ཆེན་དགྱེས་པའི་
གད་མོ་ཞེས་བྱ་བ་བཞུགས་སོ། །
གནོད་སྦྱིན་གསོལ་མཆོད་དབང་གི་ལྕགས་ཀྱུ་ཞེས་བྱ་བ་ཞལ་ཟས་ཕུད་གཏོར་བྱིན་གྱིས་བརླབས་
ལ། ཀྱེ། གཞི་གྲོལ་ཀ་ནས་དག་པའི་ཀློང་ཆེན་པོའི། །རྣམ་འགྱུར་མ་རྟོགས་དངོས་
ཞེན་འདུལ་བའི་གཤེད། །དབང་དྲག་རོལ་པ་ཆེ་བཙན་དྲེགས་པའི་རྗེ། །བསྟན་
སྲུང་ཆེན་པོ་གནོད་སྦྱིན་ཙིཏྟ་དམར། །འཇིགས་རུང་མི་བཟད་ཆོ་འཕྲུལ་ཅིར་
ཡང་སྣང་། །བཙན་གྱི་འཁོར་ཆེན་རོལ་པ་སྐྱ་བདུན་ཚོགས། །སྡེ་བརྒྱད་དྲེགས་
པའི་དམག་ཚོགས་བསམ་ལས་འདས།
།རང་སྣང་རིག་པ་བརྡལ་ཁྱབ་གཞལ་
ཡས་ནས། །མ་ཐོགས་མྱུར་དུ་གནས་འདིར་གཤེགས་སུ་གསོལ། །བཛྲ་ས་མཱ་
ཛཿ དཔག་ཡས་ནམ་མཁའ་གང་བའི་མཐུན་རྫས་དང༌་། །བརྔན་སྐྱེམས་མཁོ་
དགུའི་འདོད་ཡོན་ཆར་སྤྲིན་གཏེར། །རིག་སྟོང་མི་ཕྱེད་རོལ་པའི་ཆོ་འཕྲུལ་
གྱིས། །སྦྱངས་སྤེལ་བསྒྱུར་བའི་ཟག་མེད་འདོད་ཡོན་ཚོགས། །དགྱེས་ཤིང་བརྩེ་
བས་བཞེས་ཏེ་ཐུགས་དམ་བསྐང༌། །ཞི་རྒྱས་དབང་དྲག་ལས་རྣམས་ཐོགས་
མེད་སྒྲུབས། །བདག་ཅག་དམ་ཚིག་ཉམས་ཆགས་འགལ་འཁྲུལ་བཤགས། །
རྣམ་པར་རྟོག་པ་སྐྱེ་མེད་ཀློང་དུ་སྒྲོལ། །གཟུང་འཛིན་མི་རྟོག་བདེ་བ་ཆེན་
པོར་བསྐངས། །སྦྱོར་སྒྲོལ་ཟུང་འཇུག་ཚོགས་ཀྱི་འཁོར་ལོར་འབུལ།།ཕྱི་ནང་རྟོག་
པའི་དགྲ་གདོན་ཐལ་བར་རློགས། །ཅི་བཅོལ་ཕྲིན་ལས་སྒྲུབ་པའི་གྲོགས་མཛོད་
-245-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ཅིག །ཤུ་ལ་ཏྲི་བཛྲ་ས་དྷཱུ་ས་མ་ཡ་ས་པ་རི་ཝ་ར་ཨེ་དམ་བྷ་ལིདྷ་པཱུ་ཛ་ཧོ་ཁ་རཾ་
ཁཱ་ཧི། མཐར་བསྟོད་པ་བྱ། ཞེས་ཞལ་ཟས་ཚོགས་མཆོད་དང་སྦྱར་བའི་གནོད་སྦྱིན་སྐོང་གསོལ་འདི་
ལྟ་བུ་ཞིག་མཁོ་ནས་མཐུ་སྟོབས་འཁོར་ལོ་ནས་ཡུན་རིང་བོར་ནན་གྱིས་བསྐུལ་པའི་ངོ་མ་ལྡོག་པར། རིག་
འཛིན་བདུད་འདུལ་དཔའ་བོས་སོ། །
-246-